钦定古今图书集成/明伦汇编/官常典/第118卷 > 孔臧
## 钦定古今图书集成/明伦汇编/官常典/第118卷 > 孔臧

按《兖州府志》：孔臧，孔子十一世孙也。父聚，为汉都尉，
以破项羽功封蓼侯。臧嗣爵，历位九卿，武帝时迁御
史大夫。辞曰：“臣世以经学为家，相承以作训法。今俗
儒繁说远本，杂以妖妄，难可以训。侍中安国受诏缀
集古义，臣乞为太常典臣家业，与安国纪纲古训，使
永垂后嗣。”帝从之，礼赐如三公，著书十篇，赋二十篇